Müürilehe kultuurikalender – oktoobris fookuses
#000000
Esimese asjana soovitame tungivalt kodumaist LGBTQ+ filmifestivali Festheart, mis rullib kinolinal lahti esmalt juba täna, 1. oktoobril, Tartus! Järgmiseks peatuseks on juba 8.–10. oktoobrini festivali põline kodulinn Rakvere. Kusjuures märkamatult on 2017. aastal startinud Baltikumi esimene perioodiliselt toimuv seksuaal- ja soovähemuste teemale keskenduv filmifestival saanud viieaastaseks! Lisaks kõigele muule huvitavale linastub tänavu Festheartil esmakordselt ka kodumaine linateos, nimelt Kaire Russi ja Eve Tisleri lühifilm „Vanaema, saa tuttavaks!”, mis adresseerib perekonna erinevate põlvkondade suhtumist ja kohanemist olukorraga, kus üks noorematest pereliikmeteks toob koju samasoolise kaaslase.
#000003
Kindlasti ei tasu unustada (ja kuidas saakski?), et 8. oktoobril avatakse Kumus Jeremy Shaw’ näitus „Phase Shifting Index”. Mitmekülgse kanada kunstniku väljapanek kujutab endast seitsme ekraaniga video-, heli-, valgus- ja ruumiinstallatsiooni, mis viib meid kaugesse tulevikku. Shaw on loonud seitse nn tuleviku subkultuuri, kes väljendavad oma maailmapilti keha ja koreograafia kaudu – rituaalse ja ekstaatilise liikumisega.
#000006
Aga. Meenutame sedagi, et juba septembri keskel avati Kai kunstikeskuses Gabriele Beveridge’i ja Marge Monko duonäitus „Suur teeskleja”. Nimetatud kunstnike esimene koostöö on inspireeritud tarbimiskultuurist ning 20. sajandi reklaammaterjalidest ja reklaamivitriinidest. Beveridge’i skulpturaalsetes teostes on kasutatud kaupluse sisustust, käsitsi puhutud klaasobjekte, fotokemikaale ja poemannekeenide osi, Monko aga esitleb fotoseeriat vaateakendest ning uut filmi, mis uurib sukkade ja naiste emantsipatsiooni seoseid.
#000007
Seevastu Tartus saab 9. ja 10. oktoobril osa tõelisest nostalgiapräänikust 90ndate lastele, kui Tartu Mänguasjamuuseumi ja Teatri Kodu majades toimub suurejooneline „Legomaania”, mida koos Tartu Mänguasjamuuseumiga korraldab Eesti täiskasvanud LEGO-harrastajate klubi EstLUG. Pannakse püsti võimas Lego klotsidest linn töötavate karussellide, sõitvate rongide ja linnameluga. Mõlemal päeval on võimalik osaleda meisterdamistundides.
#000008
Ei tasu aga jätta ka märkimata, et sügishooajast alustas Teatriteaduse Üliõpilaste Loož koostöös Tartu Uue Teatriga kord kuus toimuva Tartu teatrielu vestlussarjaga, mis uurib erinevate teoreetikute ja praktikute kaasabiga seda, mis on Tartu lavadel ja nende ümbruses 30 aasta jooksul toimunud. Järgmisel kohtumisel 19. oktoobril kell 19 võetakse Tartu Uue Teatri prooviruumis luubi alla Mati Undi ja Vanemuise küsimus. Vestlevad Hannes Kaljujärv ja Sven Karja.
#000011
Kõrgkultuuri toob kuu lõpuks päris koju kätte rahvusvaheline nüüdismuusika festival AFEKT, võõrustades 23.–29. oktoobrini Tallinnas ja Tartus maailma nüüdismuusika tippklassi kuuluvaid heliloojaid ja interpreete. Muu hulgas soovitame festivali Tallinna avakontserti „Viis refleksiooni”, mis keskendub üksnes naisheliloojatele, kelle loomingut esitab Ensemble Musikfabrik. Lõpukontsert „Neli afekti” toimub aga 29. oktoobril Estonia kontserdisaalis ning ERSO esituses tulevad Eestis esmaettekandmisele nelja eriilmelise ja originaalse looja muusikalised maailmad. Orkestrit dirigeerib Euroopa nüüdismuusikalavade üks nõutuim staar helilooja Enno Poppe.
#000012
Fotografiska ootab ideekavandeid psüühilise erivajadusega inimestele keskenduvale fotonäitusele
#000013
Fotografiska Tallinn kutsub fotograafe esitama oma ideekavandeid sotsiaalseid probleeme käsitleva näitusesarja „Fotografiska For Life” fotonäitusele, mis keskendub seekord psüühilise erivajadusega inimestele.
#000014
Paide Teatri lavastus „Labürint” on mõeldud kogemiseks ühele inimesele korraga tema enda valitud asukohas, nii et tegelasi on kaks: kõrvaklappidest kostev jutustaja ja jalutav kuulaja.
#000015
Arvustus: Bambi antropotseeni ajastul metsas
#000016
Galerii kuraator Šelda Puķīte kutsus kuus kunstnikku keskkonnateemalisse raamatuklubisse ning sellest sündis „Bambi projekt” – grupinäitus, mis on inspireeritud muinasjututegelase hirv Bambi loost. Millest räägib projekti tulemus meile rohkem – kas loodusest või popkultuurist?
#000017